open-index/open-wikipedia-markdown huggingface dataset:
Սուրբ Մանե

**Սուրբ Մանե** (հայտնի է նաև որպես Սուրբ Մանե կույս, վախճանվել է 323), III դարի վերջի – IV դարի 1-ին կեսի ճգնավոր, տոնելի սրբուհի, Հայաստանում քրիստոնեության քարոզիչ, սուրբ կույս։

### Վարքը
Մանեն Սուրբ Հռիփսիմյանց կույսերից էր։ Դիոկղետիանոս կայսեր հալածանքների ժամանակ Մանեն թողնում են Հռոմը և գալիս Հայաստան (նա Հայաստան հասած 37 կույսերց մեկն էր) փակվելով Սեպուհ լեռան մի քարայրում՝ ճգնում է։ Նրա հետ էր նաև Նունեն, որը հասնելով Հայաստան Վարագ լեռան մոտ առանձնացել է ընդհանուր խմբից և մեկնել Վիրք, ճգնողական կյանքը շարունակել Մցխեթ քաղաքի մոտակայքում։
Սակայն այս երկու կույսերին Տիրոջ կողմից նախախնամված չէր նահատակվել իրենց հավատակիցների հետ։ Ըստ ավանդության Հայաստան հասած 37 կույսերց զատվելով՝ Մանեն հեռանում է Եկեղյաց գավառի Սեպուհ լեռը, որտեղ փակվելով մի քարայրում՝ ճգնում է։ Մանե կույսը «հրեշտակային կյանքով», աղոթքով և աստվածային մխիթարությամբ զորացած ապրում է այդ այրում, որը և հետագայում իր անունով է կոչվում «Մանեի այր» ( ըստ վարքագրի)։ Սուրբ Գրիգոր Լուսավորիչը (այդ ժամանակաշրջանում) ցանկանում է հեռանալ հասարակությունից և իր կյանքի վերջին օրերն ապրել առանձնության մեջ։ Այդ ներշնչումով Հայոց Հայրապետը գնում է Դարանաղյաց լեռներ և բնակության վայր ընտրում Սեպուհ լեռան քարայրը, ուր ճգնում էր Մանեն։ Մանեն խնդրում է Հայոց Հայրապետին երեք օրից վերադառնալ իր ընտրած քարայրի մոտ։ Կատարելով սրբի ցանկությունը՝ Հայրապետը վերադառնում է երեք օրից, Սրբուհուն վախճանված գտնելով՝ սաղմոսներ ասելով թաղում է նրան քարայրում (323 թ)։

## Կույսերի հիշատակության օրը
Մանե և Նունե կույսերի հիշատակը տոնվում է Կաթոլիկե Սուրբ Էջմիածնի տոնին հաջորդող երեքշաբթի օրը։

## Աղբյուրներ
* Վարք սրբոց

## Ծանոթագրություններ

Կատեգորիա:323 մահեր
Կատեգորիա:Հայ առաքելական եկեղեցու սրբեր
Կառլեն Աբրամով

**Կառլեն Աբրամով** (, ), ուզբեկ և հայ ֆուտբոլիստ, հարձակվող։

## Ֆուտբոլային կարիերա
Կառլենի առաջին մարզիչը եղել է Վիկտոր Չուչվարինը։ Ուզբեկստանում Կառլենը հանդես է եկել Տաշքենդի «ՍԿԱ-Սիբաի» և «Տրակտոր» ֆուտբոլային ակումբներում։ Այդ ակումբերի հետ է Կառլենը կարողացել հասնել մինչը ֆինալ, Ուզբեկստանի առաջնությունում։ Ֆինալում նրանք պարտվել են «Պահտակոր» ֆուտբոլային ակումբին 2:3 հաշվով։ 2007 թվականին միացել է հայկական «Բենտոնիտ» ֆուտբոլային ակումբին, և կարողացել է հասնել մինչև 1/4 եզրափակիչ Հայաստանի գավաթի խաղերում
:

## Մահը
2008 թվականի դեկտեմբերի 17-ին Տաշքենդում մոտավորապես ժամը 13:00 (Ուզբեկստանի ժամանակով), ավտովթարի է ենթարկվել, մինչը հիվանդանոց գնալը մահացել է։

## Անձնական կյանքը
Ազգությամբ հրեա է։ Կառլենը Վադիմ Աբրամովի ավագ որդին է, ով հայտնի մարզիչ է Ուզբեկստանում։ Աշխատել է ինչպես օլիմպիական, այնպես էլ ազգային հավաքականի կազմում։

## Ձեռքբերումներ
;  «Տրակտոր»
** [[Ուզբեկստանի Գավաթի առաջնություն (ֆուտբոլ)|Ուզբեկստանի Գավաթի առաջնության]]։ (1)** ֆինալիստ
* 2004;

## Ծանոթագրություններ

Կատեգորիա:Ավտոճանապարհային վթարներից զոհվածներ
Կատեգորիա:Ուզբեկահայ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ռայան Քելլի

**Ռայան Քելլի** (, ծնվ. ), ամերիկացի դերասան, առավել հայտնի է «Mean Creek», «Աղոթքներ Բոբբիի համար», «Բեն-10․ Այլմոլորակային ամբոխ», ինչպես նաև «Պատանի գայլը» երիտասարդական սերիալում խաղացած դերերով։

## Վաղ տարիներ
Ռայան Քելլին ծնվել է 1986 թվականի օգոստոսի 31-ին Չիկագոյի արևմտյան հատվածի Գլեն Էլին արվարձանում (Իլինոյս նահանգ)։ 14 քույր և եղբայրների մեջ հինգերորդն է տարիքով։ Երբ Ռայանը 2 տարեկան էր, մայրը նրան և 5 քույր և եղբայրներին տարավ Չիկագո գովազդային գործակալի հետ հանդիպման։ Քելլիի դերասանական կարիերան սկսվեց գովազդից։ Նա նկարահանվեց ավելին քան 50 գովազդներում, իսկ դպրոցական տարիներին ստացավ իր առաջին դերը ֆիլմում։ Երբ Ռայանը դարձավ 18 տարեկան, նա տեղափոխվեց Լոս-Անջելես։

## Դերասանական կարիերա
2002 թվականին Քելլին նկարահանվել է «Սմոլվիլլի գաղտնիքները» հեռուստասերիալի 2 դրվագներում։ 2004 թվականին խաղացել է «Mean Creek» ֆիլմում, և մնացած դերասանների հետ ստացել է «Independent Spirit» - ի մրցանակ։ 2008 թվականին Ռայանը խաղացել է տասնհինգամյա Դերեկ Ռիզի դերը «Terminator: the Sarah Connor Chronicles» հեռուստասերիալում, իսկ 2009 թվականին Բոբբի Գրիֆիտի դերը «Աղոթքներ Բոբբիի համար» ֆիլմում։ Նույն թվականին Ռայանը նկարահանվել է «Բեն-10․ Այլմոլորակային ամբոխ» ֆիլմում։

## Ֆիլմագրություն

## Ծանոթագրություններ

## Աղբյուրներ
* Ռայան Քելլի - Internet Movie Database կայքում
* [Ռայան Քելլի - [Ինստագրամ]]
* [Ռայան Քելլի - [Թվիթեր]]
* [Ռայան Քելլի - [Ֆեյսբուք]]

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Դերասաններ այբբենական կարգով
Բալի համը

**Բալի համը** (), ռեժիսոր Աբաս Քիառոստամիի 1997 թվականին նկարահանած ֆիլմը։

2016 թվականին ֆիլմը ցուցադրվել է Ոսկե ծիրան կինոփառատոնի «Հարգանքի տուրք» ծրագրի շրջանակներում։

## Սյուժե
Պարոն Բադին (Հոմայուն Էրշադի)՝ միջին տարիքի մի մարդ, Թեհրանում վարելով իր մեքենան՝ փնտրում է մեկին, ով կհամաձայնի մեծ գումարի դիմաց իր համար մի գործ անել։ Ընթացքում նա բացահայտում է, որ մտադիր է սպանել իրեն և արդեն փորել է գերեզմանը։ Նրան պետք է մեկը, ով իր մահից հետո մարմինը հողին կհանձնի։ Նա չի քննարկում, թե ինչու է ուզում ինքնասպան լինել։

Սկզբում նա հանդիպում է մի երիտասարդ, ամաչկոտ զինվորի, ով հրաժարվում է անել այդ աշխատանքը և դուրս է փախչում Բադիի մեքենայից։ Այնուհետև նրան է հանդիպում մի սեմինարիստ, ով նույնպես հրաժարվում է, քանի որ կրոնական առարկություններ ունի ինքնասպանության հանդեպ։ Երրորդ անձը, ում Բադին հանդիպում է, մի խրտվիլակագործ է։ Նա պատրաստ է օգնել Բադիին, քանի որ նրան գումար է անհրաժեշտ իր հիվանդ երեխայի համար, բայց նա փորձում է խոսել ու հետ համոզել Բադիին՝ բացահայտելով, որ որոշ ժամանակ առաջ ինքն էլ է ցանկացել ինքնասպան լինել, բայց ընտրել է ապրելու տարբերակը, երբ ճաշակել է բալի համը։ Նա խոստանում է Բադիին հողին հանձնել, եթե առավոտյան նրան մեռած գտնի։

Ֆիլմի վերջում գլխավոր հերոսը խմում է բոլոր դեղահաբերը և գալիս նշանակված վայր և քնում։ Պարզ չէ՝ արդյոք նա մահացել է։ Ֆիլմի վերջին րոպեները փաստագրական են և ցույց են տալիս նկարահանող անձնակազմի և դերասանների աշխատանքը։

## Դերերում
* Հոմայուն Էրշադի - Բադի
* Աբդոլռահման Բաղերի - պարոն Բագերի
* Աֆշին Խորշիդ Բախթիարի
* Սաֆար Ալի Մորադի - զինվոր
* Միր Հոսեյն Նուրի - մեդրեսի ուսանող, սեմինարիստ
* Ահմադ Անսարի

## Մրցանակներ

## Ծանոթագրություններ

## Արտաքին հղումներ
* 
* 
* 
* Criterion Collection essay by Godfrey Cheshire 

Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:Աբաս Քիառոստամիի ֆիլմեր
Կատեգորիա:Իրանական ֆիլմեր
Կատեգորիա:Պարսկերեն ֆիլմեր
Կատեգորիա:Ֆիլմեր ինքնասպանության մասին
Վառոդի աշտարակ

**Վառոդի աշտարակ** (), գոթական ոճով աշտարակ Պրահայում, 15-րդ դարի հուշարձան։ Գտնվում է Հանրապետության հրապարակում` Հասարակական տան հարևանությամբ, որի հետ կապված է ծածկած կամրջով։ Աշտարակի դարպասներից սկսվում է Ցելետնա (Celetná) փողոցը, որտեղից սկիզբ է առնում Պրահայի ամրոց տանող Արքայական ճանապարհի առաջին հատվածը։

## Պատմություն
Աշտարակի առաջին քարը դրվել է 1475 թվականին քարագործ վարպետ Վացլավի կողմից։ Դարպասը պետք է Հին քաղաք մտնող 13 դարպասներից մեկը լիներ, սակայն այս ծրագիրը չի իրագործվել։ Շինարարության սկզբից քիչ անց Վլադիսլավ 2-րդ արքան, անհանգստանալով սեփական անվտանգության համար, վերադառնում է Պրահայի ամրոց, իսկ հին պալատը իր շրջակայքով կորցնում է երբեմնի նշանակությունը։ Աշտարակը այդպես էլ մնում է անավարտ` հետագայում ծածկվելով ժամանակավոր տանիքով։ Կառույցը շուտով դառնում է վառոդի պահեստ։ Հենց այդ ժամանակվանից էլ այն կոչվել է «Վառոդի աշտարակ»։ Պրուսական զորքի կողմից Պրահայի պաշարման ժամանակ 1757 թվականին դարպասները խիստ տուժում են. 1799 թվականին ստիպված հեռացնում են նրա վնասված զարդարանքները։ 19-րդ դարի սկզբին աշտարակը վերանորոգվում է ուշ գոթիկայի ոճով։ Ներկայիս տեսքը աշտարակը ձեռք է բերել ճարտարապետ Յոզեֆ Մոցկերի գլխավորությամբ 1878-1886 թվականներին կատարված վերանորոգման աշխատանքների արդյունքում։

## Բնութագիր
Վառոդի աշտարակի բարձրությունը 65 մ է։ Ներսում գործում է լուսանկարների ցուցահանդես։ 44 մ բարձրության վրա ունի դիտահրապարակ, որտեղ կարելի է բարձրանալ 186 հարթակ ունեցող պարուրաձև աստիճանաշարով։

## Ծանոթագրություններ

## Արտաքին հղումներ
* Վառոդի աշտարակ 

Կատեգորիա:Չեխիայի աշտարակներ
Ջեսսի

**Jessi** (հանգըլ՝ 제시, ), նաև հայտնի է որպես **Jessica H.O.**, հարավկորեացի-ամերիկացի երգչուհի, ռեփեր և YMC Entertainment լեյբլի Lucky J խմբի անդամ։ Նա ծնվել է Նյու Յորքում, մեծացել է Նյու Ջերսիում և 15 տարեկան հասակում տեղափոխվել Հարավային Կորեա։

## Կարիերա
2003 թվականին 15 տարեկան հասակում անցավ Doremi մեդիայի լսումները և տեղափոխվեց Հարավային Կորեա։ 2005 թվականին նա թողարկեց «Get Up» անունով իր առաջին ալբոմը։ 2006 թվականին մասնակցել է Uptown խմբի «Testimony» ալբոմի ձայնագրմանը։ 2009 թվականին Ջեսսին թողարկեց իր երկրորդ ալբոմը՝ «The Rebirth» անվանվամբ։ Այդ նույն տարվա ամռանը նա իր MySpace-ի հաշվից վիավորել է սոլո երգչուհի ԲոԱյին։ Որի պատճառով 5 տարի դուրս եկավ կորեական շոու բիզնեսից։

2013 թվականին նա հայտարարեց, որ շուտով կվերադառնա շոու բիզնես։

2014 թվականին 5 տարի դադարից հետո նա վերադարձավ, որպես Lucky J խմբի անդամ։ Խմբի մյուս անդամներն են J’Kyun-ը և J-Yo-ն։ Այդ տարում խումբը թողարկեց «Can You Hear Me?» սինգլը։ Դեկտեմբերի 31-ին Ջեսսին համագործակցեց Էյլիի և Sistar խմբի Հյոլինի հետ։ Տրիոն MBC Gayo Daejejeon հաղորդման ժամանակ կատարեց Bang Bang երգը, Ջեսսին կատարել է Նիքի Մինաժի բաժինը։

2015 թվականին Ջեսսին մասնակցել է Unpretty Rapstar հաղորդմանը։ Ջեսսին նաև համագործակցել է JYP-ի հետ՝ նկարահանվելով «Who’s Your Mama?» երգի տեսահոլովակում։ Նրան հրավիրում են բազմաթիվ հայտնի շոուների, ինչպիսիք են՝ «Վազոդ մարդ»-ը և «Երջանիկ միասին»-ը։ Սեպտեմբերի 15-ին թողարկել է «SSENUNNI» սինգլը։

2016 թվականին, որպես հյուր մասնակցել է «Խնդրում եմ, հոգ տար իմ սառնարանի մասին» հաղորդմանը, նրա հետ մասնակել է նաև երգչուհի Հյոնան։

## Սկավառակագրություն
### Սինգլային ալբոմներ

### Սինգլեր

### Սաունդթրեքեր և խմբակային/սոլո ելույթներ

## Ֆիլմագրություն
### Ռեալիթի և այլ շոուներ

## Ծանոթագրություններ

## Արտաքին հղումներ
*
* 

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի ռեփերներ
Կատեգորիա:Հարավկորեացի երգահաններ
Կատեգորիա:Հարավկորեացի երգչուհիներ
Սարիկ (Վանի գավառ)

**Սարիկ**, գյուղ Արևմտյան Հայաստանում, Վանի վիլայեթի Վանի գավառում։ Գտնվում է Ոստան գյուղից 28 կմ հարավ-արևմուտք։

Բնակչության մասին տվյալներ չեն պահպանվել։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Սարիկ (Կարյագինոյի գավառ)

**Սարիկ**, գյուղ Ելիզավետպոլի նահանգի Կարյագինոյի գավառում։ Գտնվում էր Կզըլկայա լեռան վրա, Շուշի քաղաքից 32 կմ հարավ-արևելք։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

## Տես նաև
* Ելիզավետպոլի նահանգի հայաբնակ բնակավայրեր

## Ծանոթագրություններ

Կատեգորիա:Արևելյան Հայաստանի գյուղեր
Սակե

thumb|upright|Sake served in a clear glass
, ճապոնական ավանդական ալկոհոլային խմիչքներից մեկը, որը պատրաստվում է խմորման եղանակով։ Այսինքն պատրաստվում է խաղողահյութի ֆերմենտացման հիման վրա, որը պատրաստվում է բրնձից և ածիկից։
Ճապոնիայում անվանվում է  և որի առօրյա- խոսակցական տարբերակն է  կամ , որով անվանվում է ցանկացած ալկոհոլային խմիչքը Ճապոնիայում։ Հենց այս տեսքով էլ մտել է այլ լեզուներ։

Սակեն ճապոնական ազգային ալկոհոլային խմիչք է և ունի դառը հաճելի համ։ Կարող է ունենալ նաև խաղողի, խնձորի կամ էլ բանանի համ։ Սակե լավագույն տեսակները ունենում են նաև պանրի, սոյայի սոուսի կամ էլ սնկի համ։ Ունի թափանցիկ անգույնից մինչև կանաչակիտրոնագույն երանգավորում։

Սակեն նման չէ եվրոպական ավանդական ալկոհոլային խմիչքներին։ Անգամ սակեին դասակարգելը ալկոհոլային խմիչքների ցանկացած խմբի մեջ խնդրահարույց է։

Սակեն հաճախ անվանում են բրնձե օղի, որը հիմնովին սխալ է և գալիս է այն հավաստիացումից, որ խմիչքի պատրաստման ժամանակ այն թորվում է։ Իրականում թորման տեղ ընդունում են սակեի պաստերիզացիայի գործընթացը։

Սակեն անվանում են նաև բրնձե գինի, որը նույնպես ճիշտ չէ, քանի որ նրա տեխնոլոգիան ներառում է բորբոսային ֆերմենտացիան (չպետք է խառնել խմորման հետ)։

## Սակեի տեսակներ
* «Ֆուցուսյու»՝ կենցաղային բրնձե գինի։ 75%-ը պարունակում է սովորական սակեի հումքը։ Առանց աստիճանավորման։
* «Տոկուտեյ մէյսոսյու»՝ բարձր կարգի սակե։ 25%-ը կազմում է սակեի հումքը։
** «Խոնդձյոձյո»՝ 70%- կազմում է սակեի հումքը։ Ավելացվում է մի փոքր թորված ալկոհոլ՝ համը փափկեցնելու նպատակով։
** «Ձյումայ»՝ սա 100%-անոց սակեն է, առանց այնպիսի հավելումների, ինչպիսիք են ալկոհոլը, շաքարը կամ կրախմալը։
** «Գինձյո»՝ 60%- կազմում է սակեի հումքը։ Խմորումը տեղի է ունենում ցածր ջերմաստիճանի ներքո։
** «Դայգինձյո»՝ սա բարձրակարգ սակե է։ Պատրաստվում է շատ նրբանկատորեն։ Օգտագործվում են բրնձի այնպիսի բարձրակարգ տեսակներ, ինչպիսիք են «յամադասինիկին», «միյամանիսիկին» կամ «գոխյակումանգոկուն»։

## Ծանոթագրություններ

## Արտաքին հղումներ
* «Сакэ до дна!» Спецрепортаж сорок четвёртого номера журнала „НИППОНИЯ“

Կատեգորիա:Ալկոհոլային խմիչքներ
Կատեգորիա:Ճապոնական խոհանոց
Կատեգորիա:Ճապոներեն բառեր և արտահայտություններ
Բաղդադի պողոտա

**Բաղդադի պողոտա** () կամ ուղղակի կարճ **Պողոտա**, փողոց Ստամբուլի ասիական հատվածում։ Այն սկսվում է Քըզըլտոպրակ շրջանից և անցնելով քաղաքի ասիական հատվածի մի քանի թաղամասերով, ավարտվում է Մալթեփե շրջանում։ Փողոցի վրա կան բազմաթիվ խանութներ, որը պողոտան վեր է ածում մի յուրօրինակ «առևտրային ուղու»։ Սակայն, ի տարբերություն Լալելի թաղամասի, որը գտնվում է Ստամբուլի եվրոպական հատվածում, այստեղ հիմնականում տեղակայված են հայտնի բրենդների բուտիկներ, որոնք հարում են նորաձևության տարբեր ուղղություններին։ Թուրքիայի մի շարք քաղաքներ ունեն իրենց «Բաղդադի պողոտաները», որոնք սովորաբար այդ քաղաքի ամենաերկար փողոցներն են, և պարտադիր չէ, որ լինեն կենտրոնական։ Օրինակ, Կայսերիում այդպիսի փողոցը ունի 3 կիլոմետր երկարություն։ Բաղդադի պողոտայում են տեղի ունենում ամենամյա շքերթները, որոնք նվիրված են Թուրքիայի Հանրապետության օրվան և տոնվում է հոկտեմբերի 29-ին։ Պողոտան դիտարկվում է որպես Ստամբուլի ասիական հատվածի տոնախմբությունների վայր։

## Պատմություն
Պողոտայի տեղում, դեռևս Բյուզանդական կայսրության ժամանակներում, կար մի ճանապարհ, որը կապում էր Կոստանդնուպոլիսը Անատոլիայի հետ։ Հիմնականում այն օգտագործվում էր առևտրականների և բյուզանդական զինվորականների կողմից։ Իր այդ նշանակությունը ճանապարհը պահպանեց նաև թուրքերի կողմից Կոստանդնուպոլիսը գրավվելուց հետո՝ 1453 թվականին։ Այն իր ներկայիս անվանումը ստացել է օսմանյան սուլթան Մուրադ IV-ի կառավարման օրոք։ Այս ճանապարհով սուլթանը՝ իր զորքերի գլուխը կանգնած, գնում էր գրավելու Իրաքը և Բաղդադը։ Ստամբուլ հաղթական վերադարձից հետո՝ 1639 թվականին, սուլթանը հրամայեց, որպեսզի այս ճանապարհը կոչվի՝ «Բաղդադի ճանապարհ»։

## Արտաքին հղումներ
* Багдадский проспект (Bagdat Caddesi) на сервисе Яндекс.Панорамы

Կատեգորիա:Ստամբուլի փողոցներ
Սպարտակ Հարությունյան

** Սպարտակ Արտեմի Հարությունյան** (), հայ քանդակագործ, նկարիչ։

## Գործունեություն
Սպարտակ Հարությունյանը ծնվել է 1956 թվականին։ Դեռ մանկուց սիրել է քարերից եղնիկներ քանդակել։ Սովորել է Մարատ Նուրիջանյանի արվեստանոցում, այնուհետև Ղափանի ճարտարագիտական ուսումնարանում։ 1980 թվականից գործունեությունը շարունակել է Մինսկում։ Ցուցահանդեսներ է ունեցել Բելառուսում, Գերմանիայում,Լեհաստանում, Հայաստանում և այլ երկրներում։ Մասնակցել է Մինսկում կայացած առաջին միջազգային բիենալեին։ Սպարտակ Հարությունյանը իր աշխատանքներից նվիրել է Արցախի ազգային պատկերասրահին։ Նրա աշխատանքներից կան նաև Իսրայելի, ԱՄՆ-ի, Բելառուսի, Լեհաստանի և այլ երկրների թանգարաններում։

## Պատկերասրահ
Սպարտակ Հարությունյանի անհատական ցուցահանդեսը՝ նվիրված Հայոց ցեղասպանության 100-ամյա տարելիցին։ Մինսկ, 22.03.2015 թ.։


Spartak Arutiunian 2012 Meeting with Gauguin and Renoir.jpg |center|thumb|180px|*Ինքնանկար [[Պոլ Գոգեն]]ի և [[Պիեռ-Օգյուստ Ռենուար]]ի հետ *
Exhibition of Spartak Arutunyan in Minsk 22.03.2015 01.JPG|
Exhibition of Spartak Arutunyan in Minsk 22.03.2015 17.JPG|
Exhibition of Spartak Arutunyan in Minsk 22.03.2015 18.JPG|
Exhibition of Spartak Arutunyan in Minsk 22.03.2015 14.JPG
'

## Ծանոթագրություններ

Կատեգորիա:Հայ նկարիչներ
Կատեգորիա:Հայ քանդակագործներ
Ահաբեկչություն Նիսում

**Ահաբեկչություն Նիսում**, տեղի է ունեցել 2016 թվականի հուլիսի 14-ին։ Մոտավորապես ժամը 2:30-ին (UTC+2) ծագումով թունիսեցի Նիսի 31-ամյա մի բնակիչ բեռնատար մեքենան քշել է Նիսի Անգլիական առափնյակում Բաստիլի գրավման օրվա առթիվ կազմակերպված հրավառությանը հետևող ամբոխի վրա, իսկ հետո սկսել է հրազենից կրակել հավաքվածների վրա։ Մինչև մեքենան կանգնեցնելը, վարորդը մոտ երկու կմ մեծ արագությամբ քշել է ամբոխի միջով։ Մահացել է մոտավորապես 80 մարդ, ավելի քան 100-ը վիրավորվել են, 40 հոգի ծանր վիճակում են։ Հարձակվողին ոստիկանությունը գնդակահարել է։ Իշխանությունները հայտնել են, որ բեռնատարում հայտնաբերվել է հրազեն և նռնակներ։

## Զոհեր
}
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |
|
|
|
|-
|style="text-align:left;" |Անհայտ
|
|
|
|- class="sortbottom"
!style="text-align:left;" | Ընդհանուր
!84+
!202
!
|}
Հայաստանի արտաքին գործերի նախարարությունը հաստատել է մեկ հայի զոհվելու փաստը։

## Ծանոթագրություններ

Կատեգորիա:2010-ականների ահաբեկչական գործողություններ
Կատեգորիա:2016 Ֆրանսիայում
Կատեգորիա:2016 ահաբեկչություններ
Կատեգորիա:2016 իրադարձություններ
Կատեգորիա:Ահաբեկչական գործողություններ
Կատեգորիա:Ֆրանսիայի պատմություն
Վենետիկի գեղարվեստի ակադեմիա

**Վենետիկի գեղարվեստի ակադեմիա** (), պետական երրորդային հանրային գեղարվեստի ակադեմիա Իտալիայի Վենետիկ քաղաքում։

## Պատմություն
Վենետիկի գեղարվեստի ակադեմիան հիմնադրվել է 1750 թվականի սեպտեմբերի 24-ին, ակադեմիայի կարգավիճակ ստացել է 1756 թվականին։ Ակադեմիայի առաջին տնօրենն է եղել Ջովաննի Բատիստա Պյացետտան, Վյուրցբուրգից վերադառնալուց հետո ակադեմիայի առաջին նախագահ է դարձել Ջովաննի Բատիստա Տիեպոլոն։ Ի սկզբանե ակադեմիան տեղակայված է եղել Մեծ ջրանցքի (Grand Canal) մոտ գտնվող հացահատիկի պահեստ հանդիսացող Fonteghetto della Farina շենքի վերնահարկի սենյակներից մեկում՝ Սուրբ Մարկոսի հրապարակի հարևանությամբ։ Սակայն տարածքը փոքր էր, իսկ շուկայից եկող աղմուկն ու փոշին անհանգստացնում էին աշակերտներին ու ուսուցիչներին։

1770-ական թվականներին ակադեմիայում է ուսանել Անտոնիո Կանովան։

1807 թվականին ակադեմիան վերահիմնադրվել է Նապոլեոնի հրամանագրով։ Ակադեմիայի անունը փոխվել է՝ Veneta Academia di Pittura, Scultura e Architettura-յից (Վենետիկի նկարչության, քանդակագործության և ճարտարապետության ակադեմիա) դառնալով Accademia Reale di Belle Arti (Գեղարվեստի թագավորական ակադեմիա) և տեղափոխվել է Վենետիկի ակադեմիայի պատկերասրահի տարածք։

Անտոնիո Ռոտտա, որը համարվում էր գեղանկարչության մեջ Վենետիկի պատմության ամենամեծ ներկայացուցիչներից մեկը, Վենետիկի ակադեմիայի կողմից պարգևատրվել է որպես ժանրային նկարչության մոդել.
1879 թվականին Գեղարվեստի ակադեմիան և Վենետիկի ակադեմիայի պատկերասրահը վարչականորեն առանձնացվել են, սակայն մինչև 2004 թվականը տեղակայված են եղել նույն շենքում, այնուհետև գեղարվեստի դպրոցը տեղափոխվել է Ospedale degli Incurabili, Venice (Վենետիկի անբուժելի հիվանդների հիվանդանոց)։ Ինչպես Իտալիայի մյուս պետական ակադեմիաները, այս ակադեմիան ևս 1999 թվականի դեկտեմբերի 21-ի թիվ 508 հրամանով դարձել է ինքնուրույն աստիճաններ շնորհող հաստատություն և գործում է Իտալիայի կրթության և հետազոտության նախարարության (Ministero dell'Istruzione, dell'Universita e della Ricerca) ենթակայության ներքո։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իտալիայի համալսարաններ
Դա Վինչիի ծածկագիրը (այլ կիրառումներ)

**Դա Վինչիի ծածկագիրը**, կարող է վերաբերել՝
* Դա Վինչիի ծածկագիրը, պաշտամունքային վեպ` գրված ամերիկացի գրող և լրագրող Դեն Բրաունի կողմից,
* Դա Վինչիի ծածկագիրը, այդ վեպի հիման վրա 2006 թվականին նկարահանված ֆիլմ։
Նատալի Մարտինես

**Նատալի Էմիլի-Ռոմանիա Մարտինես** (, ), կուբայական ծագումով ամերիկացի դերասանուհի և մոդել։

## Կենսագրություն
Նատալի Մարտինեսը ծնվել է 1984 թվականի հուլիսի 12-ին Մայամիում, Ֆլորիդա նահանգ, ԱՄՆ։ 2002 թվականին նա ավարտել է Սենտ Բրենդան միջնակարգ դպրոցը, միաժամանակ սովորելով Ուեստչեստերի մասնավոր կաթոլիկական դպրոցում և սկսել է մոդելի աշխատանքը։ 2008 թվականին նա «Միսս Ընկերասիրություն» մրցանակ է նվաճել «Միսս Ֆլորիդա» գեղեցկության մրցույթում։

## Կարիերա
2006 թվականին Նատալին նկարահանվել է «Նորաձևության տուն» սերիալում, 2007 թվականին՝ «Սրբերը և մեղավորները» սերիալում։ Կինոյում նրա նորամուտը դարձել է Քեյսիի դերը, ավտոարշավորդ Էլմսի գործընկերուհին «Մահացու մրցարշավ» ֆիլմում։ 2010 թվականից մինչ 2011 թվականը նկարահանվել է «Դետրոյթ 1-8-7» հեռուստասերիալում։ 2012 թվականին խաղացել է «Պարեկ» ֆիլմում։ 2012-ից 2013 թվականները նկարահանվել է «C.S.I. Հանցագործության վայրը Նյու Յորք» սերիալում։ 2013 թվականին նկարահանվել է «Արատի քաղաք» ֆիլմում։ 2013-2014 թվականներին նկահանվել է «Գմբեթի տակ» հեռուստասերիալում։ 2015 թվականին նկարահանվել է «Իրենից/դուրս» ֆիլմում, «Թագավորություն» և «Գաղտնիքներ և սուտ» սերիալներում։

## Ֆիլմագրություն

## Ծանոթագրություններ

## Աղբյուրներ
* Նատալի Մարտինեսը Internet Movie Database կայքում
* Նատալի Մարտինեսը Twitter-ում
* Նատալի Մարտինեսը Ինստագրամ կայքում
* Նատալի Մարտինեսը Fashion Model Directory կայքում

Կատեգորիա:1984 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Հոլիվուդյան դերասաններ
Կատեգորիա:Հուլիսի 12 ծնունդներ
Կո Սիբասակի

**Կո Սիբասակի** (, ի ծնե *Յամամուրա Յուկիե*, , ), ճապոնացի դերասանուհի և երգչուհի։

## Կենսագրություն
Իսկական անուն՝ Յուկիե Յամամուրա (Կո Սիբասակին նրա սիրելի մանգայի հերոսներից է)։ Նա սկսել է իր կարիերան 14 տարեկանում, աշխատել է շատ հեռուտանախագծերում և գովազդներում։ Հայտնի է դարձել «Թագուհիների ճակատամարտ» ֆիլմի նկարահանումներից հետո։ Հասակը 160 սմ է։

## Ֆիլմագրություն
# 47 Ռոնինները (2013)
# Աղջիկը Շաոլինյաից (2008) *Ռին Սակուրազավա/Rin Sakurazawa*
# Yôgisha X no kenshin (2008)
# Հյուսիսային աստղի բռունցքը 3 (Shin kyûseishu densetsu Hokuto no Ken: Raô den — Gekitô no shô)(2007)
# Դորորո (Dororo) (2007) գողի դեր, Դորորո
# Գալիլեո (սերիալ) (Garireo) (2007) *Կաորի Ուցումի/Kaoru Utsumi*
# Maiko haaaan!!! (2007) *Ֆուչիկո Օսավա/Fujiko Osawa*
# Հյուսիսային աստղի բռունցքը (Shin kyûseishu densetsu Hokuto no Ken: Raô den — Jun’ai no shô)(2006) *Ռեյնա/Reina*
# Պրեֆեկտուրայի աղջիկը (Kenchô no hoshi) (2006)
# Ճապոնիայի վախճանը (Nihon chinbotsu) (2006)
# Հուշեր Մացուկոյի մասին (Kiraware Matsuko no isshô) (2006)
# Կիմիկո ամրոց (Mezon do Himiko) (2005)
# Ջեյկի հետքերով (Densetsu no wani Jeiku) (2004)
# Ողբալ սիրո համար աշխարհի հենց կենտրոնում (Sekai no chûshin de, ai o sakebu) (2004)
# Orenji deizu (сериал) (2004)
# Մեկ բացթողնված զանգ (Chakushin ari) (2003)
# Good Luck!! (сериал) (2003)
# Սաունդթրեք (Soundtrack) (2002)
# Եվ միլիոն աստղ ընկնում է երկնքից (սերիալ) (Sora kara furu ichioku no hoshi) (2002)
# Դրայվ (2002) *Սակայի Սումիրի/Sakai Sumire*
# Yomigaeri (2002)
# Խրտվիլակ (Kakashi) (2001) *Իզումի Միյամորի/Izumi Miyamori*
# Գնա (Go Sakurai, Tsubaki) (2001)
# Kewaishi (2001)
# Hashire! Ichiro (2001)
# Տոկիոյի ստեղծումը (Dong jing gong lüe) (2000)
# Տոկիոյի աղբահանուհին (Tokyo gomi onna) (2000)
# Թագավորական ճակատամարտ (2000) *[[Միցուկո Սոմա]]/Mitsuko Souma*
# Smap x Smap (սերիալ) (1996)

## Սկավառակագրություն
Սիբասակին իր երաժշտական գործունեությունն սկսել է 2002 թվականին «Trust My Feelings» սինգլով, որը եղել է 2003 թվականի J-Pop հիթերի ամենահաջողակներից մեկը։ Նրա երկրորդ ալբոմը հասել է 2-րդ հորիզոնականի և 68 շաբաթ մնացել է Oricon հիթ-շքերթում։

### Ալբոմներ
#  — February 11, 2004 #2 (440,540 copies sold)
#  — December 14, 2005 #4 (113,063 copies sold)
#  — April 25, 2007 #3 (119,975 copies sold)
# «Single Best» — March 12, 2008 #**1** (558,523 copies sold)
# «The Back Best» — March 12, 2008 #3 (68,897 copies sold)

### Սինգլներ
# «Trust My Feelings» — Released July 24, 2002
#  *(as Rui)* — January 15, 2003
#  — June 4, 2003
#  — September 3, 2003
#  — January 14, 2004
#  — August 11, 2004
# «Glitter» — February 16, 2005
# «Sweet Mom» — October 5, 2005
#  — February 15, 2006
# «Invitation» — August 9, 2006
# «Actuality» — December 6 2006]
# «At Home» — February 21, 2007
#  — March 28, 2007
#  — May 30, 2007
#  *(as Koh+; collaboration with [[Masaharu Fukuyama]])* — November 21, 2007
#  — June 4, 2008
#  (*as Koh+*) — October 1, 2008
# «Kimi no Koe» (Digital Single) — September 13, 2008
#  — March 4, 2009
#  — September 16, 2009

## Արտաքին հղումներ
* Official Kou Shibasaki Universal Music Site
* Kou Shibasaki Official Site
* 

Կատեգորիա:Ճապոնացի դերասանուհիներ
Կատեգորիա:Ճապոնացի երգչուհիներ
Կատեգորիա:21-րդ դարի երգչուհիներ
Սմեշարիկներ

**Խնդգնդիկներ** (, смешные шарики՝ ծիծաղելի գնդիկներ), ռուսական մուլտիպլիկացիոն սերիալ։ Ստեղծվել է «Աշխարհն առանց բռնության» կրթական նախագծի շրջանակներում, մշակույթի նախարարության հովանավորությամբ։ Սերիալը պատմում է խնդգնդիկների՝ գնդաձև էակների արկածների մասին, որոնք ապրում են Խնդգնդիկների աշխարհում, որը մեծ աշխարհից բաժանված է ծովով, անապատով, անտառով ու սարերով։ Խնդգնդիկներն ապրում են ընկերական կոլեկտիվով, զբաղվում են տարբեր ամենօրյա գործերով, երբեմն հայտնվում են տարօրինակ, ինչպես նաև ճգնաժամային իրավիճակների մեջ։ Հիմնական մասը կազմված է ավելի քան 450 սերիայից, որի մեջ կա ինչպես զվարճալի, այնպես էլ լուրջ և փիլիսոփայական թեմաներ, դրա համար մուլտֆիլմը նայում են թե՛ երեխաները, թե՛ մեծահասակները։ Սերիաների տևողությունը 6 րոպե 30 վայրկյանից մինչև 13 րոպե է (տիտրերը և գրադրվագը ներառյալ)։ 2008 թվականի սեպտեմբերին մուլտֆիլմը հարմարեցվել է «The CW» ամերիկյան հեռուստաալիքով ցուցադրության համար՝ ստանալով «Kikoriki» վերնագիրը։ Մուլտֆիլմը ցուցադրվել է նաև 60 պետություններում, թարգմանվել է 15 լեզուներով։ Մուլտֆիլմի հանդիսատեսները կազմում են 50 մլն մարդ։

## Հիմնական կերպարներ
Արտաքնապես բոլոր խնդգնդիկներն իրար նման են։ Հիմնական հերոսներին կարելի է բաժանել տարիքային 2 խմբի. երեխաներ (Նյուշա, Բարաշ, Կրոշ, Յոժիկ և Բիբի) և մեծահասակների (Կար-Կարիչ, Սովունյա, Կոպատիչ, Պին և Լոսյաշ)։ Երեխաները հիմնականում խաղում են և զվարճանում, իսկ մեծերը զբաղվում են գործերով․ մեկը՝ գիտական հետազոտություններով, մյուսը՝ տեխնիկայով, իսկ ոմանք՝ գյուղատնտեսությամբ։ Մեծերը յուրահատուկ ձևով հոգ են տանում փոքրերի նկատմամբ, իսկ երեխաները հարգում են մեծերին։

## Դերերը հնչյունավորեցին

## Ծանոթագրություններ
Էմերոդ Թուբիա

**Էմերոդ Թուբիան** (), 1989, ), ամերիկացի դերասան, մոդել, պարուհի և հաղորդավարուհի։ Ավելի հայտնի է «Մթնշաղի որսորդներ» սերիալում կատարած Իզաբել Լայթվուդի դերով։
Թուբիան մասնակցել է տարբեր գեղեցկության մրցույթների, այդ թվում նաև Միսս Տեխաս 2010-ին, նկարահանվել է հայտնի բրենդային ընկերությունների գովազդներում և զբաղեցրել հինգերորդ տեղը «Model Latina» շոուի երկրորդ եթերաշրջանում։

## Կենսագրություն
Էմերոդ Թուբիան ծնվել է 1989 թվականի մարտի 1-ին Կանադայում, բայց հասակ է առել Բրաունսվիլլում՝ Տեխաս նահանգ։ Նա ունի մեքսիկական և լիբանանական արմատներ։

## Անձնական կյանք
2013 թվականից Էմերոդը հարաբերությունների մեջ է երգիչ Արքայազն Ռոյսի հետ։ Ներկայումս դերասանուհին ապրում է Մայամիում՝ Ֆլորիդա նահանգ։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք 
* 
* 

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի պարուհիներ
Կատեգորիա:Կանադացի հեռուստատեսային դերասանուհիներ
Լեոնորա Միանո

**Լեոնորա Միանո** (, ), կամերունցի գրող։ Գրում է ֆրանսերեն։

## Կենսագրություն
Լեոնորա Միանոն ծնվել է Կամերունի Դուալա քաղաքում։ 1991 թվականից տեղափոխվել է Ֆրանսիա, Վալանսենում և Նանտերում ուսանել է ամերիկյան գրականություն։ 2012 թվականից Միչիգանի համալսարանի հրավիրյալ դասախոս է։

Նա քննադատել է իր Dark Heart of the Night (Գիշերվա սև սիրտը) առաջին վեպի անգլերեն թարգմանությանն ավելացրած նախաբանը՝ այն համարելով սուտ։ 2012 թվականին հարավաֆրիկացի լրագրող և գրող Զուկիսվա Ուաները *Dark Heart of the Night* ստեղծագործությունը կարդալուց հետո Միանոյին համարել է իր համար 5 լավագույն աֆրիկացի գրողներից մեկը՝ նրա աշխատանքին տալով գերազանց գնահատական։

Լեոնորա Միանոնի գրքերը թարգմանվել են անգլերեն, գերմաներեն, իտալերեն, հոլանդերեն, շվեդերեն և այլ լեզուներով։

## Մրցանակներ
* Prix Goncourt des Lycéens, 2006
* Լուի Գիյուի (2006) և Բեռնար Պալիսիի (2006) մրցանակներ 
* Grand prix littéraire d'Afrique noire, 2011
* Seligmann մրցանակ, 2012
* Ֆեմինա մրցանակ, 2013

## Ստեղծագործություններ
**L'Intérieur de la nuit*, Plon, 2005; Pocket, 2006, ISBN 2-266-16268-3
***Dark Heart of the Night* (translated by Tamsin Black), University of Nebraska Press, 2010, ISBN 978-0-8032-1567-2
**Contours du jour qui vient*, Plon, 2006, ISBN 2-259-20396-5; Pocket Jeunesse 2008; Pocket 2008, ISBN 2-266-17694-3
**Afropean Soul*, Flammarion, ISBN 2-08-120959-4
**Tels des astres éteints*, Plon, 2008, ISBN 2-259-20628-X
**Soulfood équatoriale*, Robert Laffont, 2009, ISBN 978-2-84111-380-4
**Les Aubes écarlates*, Plon, 2009, ISBN 978-2-259-21067-6
**Blues pour Elise*, Plon, 2010, ISBN 978-2-259-21286-1

## Ծանոթագրություններ

## Արտաքին հղումներ
* Պաշտոնական կայքը 

Կատեգորիա:Կամերունցի գրողներ
Կատեգորիա:Ֆեմինա մրցանակի դափնեկիրներ
Էրմետե Նովելլի

**Էրմետե Նովելլի** (, ), իտալացի թատերական և կինոդերասան, թատերագիր։

## Կենսագրություն
Ծնվել է հուշարարի ընտանիքում։ Տասը տարեկանից թատրոնում աշխատել է զգեստարար, բուտաֆոր, եղել դերասան շրջիկ թատերախմբերում։

1884 թվականից ստեղծել է սեփական թատերախումբ, որը ղեկավարել է մինչև կյանքի վերջը։

1900 թվականին ֆրանսիական «Կոմեդի Ֆրանսեզի» նմանությամբ Հռոմում հիմնել է «Cosa di Goldoni» թատրոնը։ Բեմականացրել է Էմիլ Գաբորիոյի «Monsieur Lecoq» նորավեպը, ինչպես նաև գրել է, այդ թվում՝ համահեղինակությամբ, մի քանի կատակերգություն և մոնոներկայացումների մի ամբողջ շարք։

Սկզբնական շրջանում խաղացել է առավելապես կատակերգական դերեր Գոլդոնիի պիեսներում, հետագայում ստեղծել նաև դրամատիկական և խարակտերային կերպարներ՝ Կուզովկին (Ի. Տուրգենևի «Գիշերօթիկը»), Շայլոկ (Շեքսպիրի «Վենետիկի վաճառականը»), Ներոն (Պ. Կոսսայի «Ներոն»), Կորրադո (Ջակոմետտիի «Ոճրագործի ընտանիքը»), Քին (Ա. Դյումա–հոր «Հանճար և անառակություն»)։

Իր թատերախմբով ելույթներ է ունեցել Եվրոպայի գրեթե բոլոր երկրներում, ինչպես նաև Լատինական Ամերիկայում։ 
մինի|ձախից
1902 թվականին վերադարձել է հարազատ բնակավայր և գրել «Foglietti sparsi narranti la mia vita» ինքնակենսագրականը։

Կյանքի վերջին տարիներին նկարահանվել է մի շարք համր ֆիլմերում։ Մահացել է բեմի վրա՝ ներկայացման պահին։

Նովելլիի աշակերտն է եղել Վահրամ Փափազյանը։

2002 թվականին Իտալիայում հիմնվել է Էրմետե Նովելլիի անվան մրցանակ, որը շնորհվում է դերասանական նվաճումների համար։

## Ծանոթագրություններ

## Գրականություն
* Ermete Novelli, *Foglietti Sparsi Narranti la mia vita* (a cura di Yambo), Arnoldo Mondadori, Roma, 1919.
* Giuseppe Pardieri, *Ermete Novelli*, Cappelli, Bologna, 1965.
* Paolo Emilio Persiani, *Ermete Novelli sublime guitto*, Edizioni Il Ponte Vecchio, Cesena, 2002.

Կատեգորիա:Իտալացի դերասաններ
Կատեգորիա:Իտալացի դրամատուրգներ
Կատեգորիա:Թատրոնի դերասաններ
Կարմիր թութակ (ձուկ)

250px|մինի|Կարմիր թութակ
**Կարմիր թութակ** (հիբրիդային թութակ), ակվարիումային ձկների արհեստական աճեցրած տարատեսակ։ Իրենից ներկայացնում է տարբեր ցիխլիդային կենսաբանական տեսակների հիբրիդներ։ Ծնողական տեսակների հավանական 3 տարբերակ։
# *Cichlasoma citrinellum* և *Cichlasoma synspilum*.
# *Cichlasoma erythraeum* և *Cichlasoma severum* .
# *Cichlasoma erythraeum* և *Cichlasoma severum* + *Cichlasoma* «theraps» fenestratum (Այսինքն — եռապատիկ հիբրիդ)։

## Բնութագրում
Բնորոշ գունավորումը — դեղինից վառ կարմիր։ Չափը — մինչև 25 սանտիմետր։ Հիբրիդային ծագումը ըստ երևույթին հանգեցնում է օրգանների զարգացման կարգավորման խանգարմանը։ Հիբրիդային թութակները հաճախ ունենում են ճշգրիտ տարբերակում գլուխը մարմնից (գլխի ետևից մեջքի կողմումսկսում է վառ արտահայտված սապատ)։ Ստորին շրթունքը կլոր է, ինչը դժվարացնում է սնվելը։
Ինչպես և հետևում է սպասել միջտեսակային հիբրիդներից, հիբրիդային թութակները ստերիլ են։ Ավելի քան, կա հիշատակում թութակի էգերի խաչասերման մասին *Cichlasoma cyanoguttatum*-ի հետ։

## Տես նաև
* Красивый пельматохромис

## Ծանոթագրություններ

## Արտաքին հղումներ

Կատեգորիա:Ակվարիումային ձկներ
Գրիգոր Հովհաննիսյան (ֆուտբոլիստ)

**Գրիգոր Հովհաննիսյան ** (), հայ ֆուտբոլիստ, «Փյունիկ» ֆուտբոլային ակումբի պաշտպան։ Հայաստանի պատանեկան և երիտասարդական հավաքականների խաղացող։

## Ակումբային կարիերա
Գրիգորը «Փյունիկ» ֆուտբոլային ակումբի սան է։ Բավականին արագ հայտնվել է հիմնական կազմում։ 2010 թվականից Գրիգորը հանդես է եկել «Փյունիկ»ում։ Նորամուտը նշել է 2010 թվականի սեպտեմբերի 27-ին։ 22-րդ տուրում՝ «Շիրակ»ի դեմ խաղում, Գրիգորը խաղադաշտ է դուրս եկել 86-րդ րոպեին Վահան Մինասյանի փոխարեն։ Այդ խաղում «Փյունիկ»ը խոշոր՝ 5:0 հաշվով հաղթել է «Շիրակ»ին։ Ընդամենը խաղացել է 2 խաղ, ինչպես նաև 2011 թվականի մրցաշրջանում։ Բացի դրանից, 2010 և 2011 թվականներին մասնակցել է Հայաստանի սուպերգավաթին։ Փյունիկի կազմում դարձել գավաթակիր։ 2012/13 մրցաշրջանից սկսած Գրիգորը խաղացել է հիմնական կազմում։

## Ելույթների վիճակագրություն
*2012 թվականի հոկտեմբերի 28-ի տվյալներով*

## Ձեռքբերումները
* **[[Հայաստանի Բարձրագույն խումբ (ֆուտբոլ)|Հայաստանի առաջնություն]]**
* **[[Հայաստանի Բարձրագույն խումբ 2011 (ֆուտբոլ)|Հայաստանի առաջնություն (2011)]]** արծաթե մեդալակիր
* **[[Հայաստանի Անկախության Գավաթ]]ի** **Մրցանակակիրը**
* **[[Հակոբ Տոնոյանի անվան Սուպերգավաթ]]ի** **Մրցանակակիրը**

## Ծանոթագրություններ

## Արտաքին հղումներ
* Պրոֆիլը ՖՖԱյի պաշտոնական կայքում 
* Պրոֆիլը footballdatabase.eu կայքում 

Կատեգորիա:1993 ծնունդներ
Կատեգորիա:Դեկտեմբերի 8 ծնունդներ
Կատեգորիա:Երևան քաղաքում ծնվածներ
Կատեգորիա:Հայ ֆուտբոլիստներ
Արմեն Պետիկյան

**Արմեն Պետիկյան** (), հայ ֆուտբոլիստ։ Եղել է Հայաստանի ազգային հավաքականի ֆուտբոլիստ։ Հայաստանի ազգային հավաքականի կենտրոնական պաշտպան, հիանալի խաղում էր 2-րդ հարկում և հաջողությամբ իրացնում ստանդարտ դիրքերը։ Ցավոք, Պետիկյանի կարիերայի լավագույն տարիները համընկան այն ժամանակաշրջանի հետ, երբ հավաքականի պաշտպանությունում խաղում էին Վարդան Խաչատրյանը, Հարություն Վարդանյանը, Սարգիս Հովսեփյանը և Կարեն Դոխոյանը, որոնք անփոխարինելի էին հավաքականի համար։ Հենց այդ պատճառով Պետիկյանը չմասնակցեց ոչ մի պաշտոնական հանդիպման՝ բավարարվելով հավաքականում անցկացրած ընդամենը 4 ընկերական հանդիպումներով։ Պետիկյանը եղել է Հայաստանի Թոփ 10 ամենաթերագնահատված ֆուտբոլիստների ցանկում։ Հիմա Արմեն Պետիկյանը «Միկա» ֆուտբոլային ակումբի գործադիր տնօրենն է։

## Վիճակագրությունը ազգային հավաքականում
Վիճակագրությունը Հայաստանի ազգային հավաքականում։

## Ծանոթագրություններ

## Արտաքին հղումներ
* Պրոֆիլը National-Football-Teams.com կայքում

Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Հայաստանի հավաքականի ֆուտբոլիստներ
Բաստիլի գրավման օր

**Բաստիլի գրավման օր** (պաշտոնական անվանում` Ազգային տոն ), ազգային տոն Ֆրանսիայում, որը նշվում է հուլիսի 14-ին։

Որպես տոն հռչակվել է 1880 թվականի հուլիսի 6-ին։ Տոնի հռչակման հրամանագրում չի նշվել կապը պատմական որոշակի իրադարձության հետ։ Քննարկումների արդյունքում տոնը կապվել է 1790 թվականին նշված «Դաշնության տոնին» ()` 1789 թվականին Բաստիլի գրավման առաջին տարեդարձին։ Բաստիլի գրավումը, որը բացարձակ միապետության տապալման սկիզբն էր, Ֆրանսիական մեծ հեղափոխության սկիզբը հանդիսացավ։

## Տոնակատարում
Տոնակատարության պաշտոնական ծրագիրը նշանավորվում է մի շարք պարահանդեսներով` հրշեջների պարահանդես, մեծ պարահանդես (անցկացվում է հուլիսի 13-ին Թյուիլրի պալատի այգում)։ Բաստիլի գրավման օրը հանդիսավոր շքերթ է կազմակերպվում Ելիսեյան դաշտերում։ Շքերթը սկսվում է առավոտյան ժամը 10-ին Էտուալ հրապարակից` ուղղվելով Լուվրի կողմը։ Շքերթն ընդունում է Ֆրանսիայի նախագահը։ Կոնկորդի հրապարակում` Հաղթական կամարի դիմաց, առանձնացվում են հատուկ տեղեր հանդիսատեսների համար։ Տոնակատարությունը եզրափակվում է Մարսյան դաշտում և Էյֆելյան աշտարակի մոտ կազմակերպվող հրավառություններով։

## Ֆրանսիայի տոնը Դյուսելդորֆում
Սկսած 2000 թվականից` Գերմանիայի Դյուսելդորֆ քաղաքում ամեն տարի նշվում է Ֆրանսիայի տոնը, որը տևում է 3 օր (հինգշաբթիից կիրակի)։ Սա Գերմանիայում Ֆրանսիային նվիրված ամենահայտնի տոնն է։ Այս օրերին կազմակերպվում է ֆրանսիական հին մեքենաների ավտովազք։ Ֆրանսիայի բոլոր անկյուններից Դյուսելդորֆ են բերվում ֆրանսիական ազգային ավանդական ուտեստներ, որոնց տոնական վաճառքը կազմակերպվում է քաղաքի կենտրոնական հրապարակում։ Կազմակերպվում են ֆրանսիական էստրադային և դասական երաժշտության բազմաթիվ համերգներ։ 2009 թվականին Դյուսելդորֆ է այցելել մեծ պատվիրակություն Թուլուզից` քաղաքապետի գլխավորությամբ։

## Պատահարներ տոնակատարության ընթացքում
* 2009 թվականին Փարիզում մի խումբ երիտասարդներ Բաստիլի գրավման օրը այրել են մոտ 300 ավտոմեքենա։
* 2016 թվականի տոնակատարության ժամանակ Նիսում բեռնատար մեքենան մխրճվել է բազմության մեջ։ Ահաբեկչական գործողության ընթացքում Անգլիական ծովափին 84 մարդ սպանվել է, տասնյակ մարդիկ` վիրավորվել։

## Ծանոթագրություններ

## Արտաքին հղումներ
* Բաստիլի գրավման օրը Ֆրանսիայի պաշտոնական կայքում
* Ֆրանսիայի տոնը Դյուսելդորֆում

Կատեգորիա:Ամենամյա իրադարձություններ Ֆրանսիայում
Կատեգորիա:Ազգային օրեր
Կատեգորիա:Ֆրանսիայի պատմություն
Գալաթայի աշտարակ

**Գալաթայի աշտարակ** (, ), գտնվում է Ստամբուլի եվրոպական հատվածում՝ Գալաթա թաղամասում՝ բարձր թմբի վրա։ Այն տեսանելի է քաղաքի կենտրոնական բոլոր հատվածներից։ Աշտարակի բարձրությունը 61 մետր է, շրջագիծը 9 մետր, իսկ ծովից բարձրությունը՝ 140 մետր։ Այն Ստամբուլի այցեքարտերից մեկն է։

## Պատմություն
Հայտնի է, որ դեռևս V դարում, այս վայրերում կառուցված է եղել աշտարակ։ Երբ ջենովացիները գրավեցին այս տարածքները բյուզանդացիներից և հիմնեցին այստեղ իրենց գաղութը, 1341 թվականին նրանք սկսեցին կառուցել պաշտպանիչ պատեր։ 1348—1349 թվականներին բլրի վրա նրանք կառուցեցին աշտարակ, որը պահպանվել է մինչ մեր օրերը։ Այն ժամանակ նրանք աշտարակը անվանեցին «Հիսուսի աշտարակ» և այն հանդիսանում էր մի ուրույն փարոս առևտրականների և ծովագնացների համար։ Պաշտպանիչ պատի որոշ հատվածներ պահպանվել են մինչ օրս։
thumb|left|350px|Տեսարան, որը բացվում է աշտարակից

Իր ներկայիս անվանումը աշտարակը ստացել է դեռևս Օսմանյան կայսրության օրոք։ Մեհմեդ II Ֆաթիհը կրճատեց աշտարակի բարձրությունը 6,8 մետրով` հեռացնելով գմբեթը։ Մուրադ III սուլթանի կառավարման տարիներին աշտարակը կիրառվել է որպես աստղադիտարան։

1791 թվականին աշտարակը վերակառուցվել է։ Այն ժամանակ աշտարակի բարձրությունը կազմում էր 45 մետր։ 1832 թվականին վերակառուցումից հետո ավելացվեց աշտարակի վերին հատվածը։ Այդպես ի հայտ եկավ դիտասրահը։ Աշտարակում տեղակայված պահակախումբը հսկում էր Ստամբուլի հյուսիսային հատվածը և Ոսկեղջյուրը։

1875 թվականին աշտարակը ձեռքբերեց ժամանակակից տեսքին մոտ էքստերիեր։ 1964-ից 1967 թվականներին աշտարակը վերակառուցվեց։ Վերակառուցվեց աշտարակի կոնաձև գմբեթը։ Այնուհետև աշտարակում տեղադրեցին վերելակ։

Ներկայումս աշտարակի վերին հատվածում տեղակայված է ռեստորան, գիշերային ակումբ և դիտասրահ։ Աշտարակը համարվում է թանգարանային օբյեկտ։

## Պատկերասրահ


պատկեր:Galata Kulesi - 01.jpg
պատկեր:Istanbul asv2020-02 img47 Galata Tower.jpg
պատկեր:Galata Tower.jpg
պատկեր:Вывеска на Галатской башне.jpg
պատկեր:Башня Галата.jpg
պատկեր:Галата ночью.jpg



## Ծանոթագրություններ

## Արտաքին հղումներ

Կատեգորիա:Բեյօղլու
Կատեգորիա:Թուրքիայի ամրոցներ
Կատեգորիա:Թուրքիայի աշտարակներ
Կատեգորիա:Կոստանդնուպոլիս
Կատեգորիա:Ոսկեղջյուր
Կատեգորիա:Ռոմանական ճարտարապետություն
Կատեգորիա:Ստամբուլ
Կատեգորիա:Ստամբուլի շենքեր և կառույցներ
Բիլալ Էրդողան

**Նեջմեթթին Բիլալ Էրդողան** (; ), թուրք բիզնեսմեն։ Թուրքիայի նախագահ Ռեջեփ Թայիփ Էրդողանի որդին է։

## Կենսագրություն
Ծնվել է 1981 թվականի ապրիլի 23-ին Ստամբուլում, եղել է ընտանիքի երրորդ երեխան։ Բիլալի հայրը Թուրքիայի նախագահ Ռեջեփ Թայիփ Էրդողանն է։ Բիլալը ունի եղբայր և երկու քույր` Ահմեդը Բուրակ, Սյումեյյե և Էսրա։ Դպրոցը ավարտել է 1999 թվականին։ Այնուհետև ուսումը շարունակել է ԱՄՆ-ում։ Ավարտել է Ինդիանայի համալսարանը Բլումինգտոնում` ստանալով քաղաքագիտության և տնտեսագիտության մագիստրոսի կոչում։ 2004 թվականին սովորել է նաև Հարվարդի համալսարանում։

Ուսումն ավարտելուց հետո, աշխատել է Համաշխարհային բանկում։ Այնուհետև վերադարձել է Թուրքիա և զբաղվել է բիզնեսով։ Բիլալ Էրդողանը «BMZ Group Denizcilik ve İnşaat Sanayi Anonim Şirket» տրանսպորտային ընկերության երեք համանախագահներից մեկն է։ Նա նաև «Türkiye Gençlik ve Eğitime Hizmet Vakfı» ֆոնդի կառավարչական համակարգի անդամներից է։

2013 թվականին Բիլալ Էրդողանը հրավիրվեց Ստամբուլի դատարան` Թուրքիայի կառավարության անվան հետ կապված կոռուպցիոն սկանդալի հետ կապված։

«Today's Zaman» ամսագրի փոխանցմամբ, 2015 թվականի փետրվարին, այն բանից հետո, երբ նրա հոր կուսակցությունը պառլամենտական ընտրությունների արդյունքում կորցրեց մեծամասնությունը թուրքական մեջլիսում, Բիլալ Էրդողանը իր ընտանիքի հետ տեղափոխվեց Բոլոնիա։ Նա հայտարարեդ, որ մեկնել է Բոլոնիա, որպեսզի ստանա փիլիսոփայության դոկտորի կոչում Ջոն Հոպկինսի համալսարանի բոլոնիական մասնաճյուղում։

2016 թվականի փետրվարին Բոլոնիայում ընդդեմ Բիլալ Էրդողանի հարուցվեց քրեական գործ` փողերի լվացման մեղադրանքով։

## Անձնական կյանք
2003 թվականին Բիլալ Էրդողանը ամուսնացել է Ռեյվան Ուզուների հետ, նրանք ունեն երկու որդի։

## Տես նաև
* Բերատ Ալբայրակ
* Ռեջեփ Թայիփ Էրդողան

## Ծանոթագրություններ

## Արտաքին հղումներ
* Բիլալ Էրդողան

Կատեգորիա:Թուրք գործարարներ
Կատեգորիա:Հարվարդի համալսարանի շրջանավարտներ
Կատեգորիա:Անձինք:Ստամբուլ
Կատեգորիա:Վրացական ծագմամբ թուրքեր
Կատեգորիա:Ռեջեփ Թայիփ Էրդողան
Մերիադոկ Բրենդիբակ

**Մերիադոկ (Մերրի) Բրենդիբակ** (, թարգմանության տարբերակները՝ Բրենդիսկոկ, Բրենդիզայկ, Կռոլչինս) հոբիթ, Ջոն Ռոնալդ Ռուել Թոլքինի «Մատանիների տիրակալը» վեպի գլխավոր կերպարներից մեկը, Մատանու եղբայրության անդամ։

## Անվան ծագում
«Բրենդիբակ» ազգանունը բաղկացած է երկու արմատից. *բրենդի* արմատը ծագում է Բրենդիվայն () գետի անվանումից, ընդ որում *բրենդի* արմատը նշանակում է սահման, *բակ*-ը հին անգլերենում նշանակում է *bucc* (եղջերու) կամ *bucca* (այծ)։

## Կենսագրություն և Մասնակցություն Մատանու պատերազմին
Մերիադոկ Բրենդիբակը ծնվել է Միջերկրի Երրորդ Դարաշրջանի 2982 թվականին, Սարադոկ Բրենդիբակի (Բաքլենդի տիրոջ) և Էսմերալդա Տուկի ընտանիքում՝ այդպիսով հանդիսանալով Պերեգրին Տուկի երկրորդական եղբայրը և մորական կողմից Բիլբոյի ու Ֆրոդոյի հեռու ազգականը։

Մերրին, չհաշված Բեգինսներին, հոբիթներից միակն էր, ով լիովին գիտակցում էր Մատանու ազդեցության վտանգը։ Լինելով համարձակ և զգույշ՝ նա սեփական կամքով որոշում է օգնել Ֆրոդոյին հեռանալ Շիրից և անձամբ դառնում է նրա ուղեկցողը՝ Սեմուայզ Գեմջիի և Պիպինի հետ։

Էլրոնդի խորհրդում, իր երեք ազգակիցների հետ, նա ընդգրկվում է Մատանու եղբայրության մեջ և Ռիվենդելից ուղևորվում Պարտ Գալեն, որտեղ Պիպինի հետ առևանգվում է Սարումանի օրկերի կողմից։ Մի քանի օր անց նրան և Պիպինին հաջողվում է փախչել օրկերից և հանդիպել էնթերին, որոնց հետ մասնակցում են էնթերի արշավին դեպի Իզենգարդ։

Իզենգարդի ավերակներում նա առաջին անգամ ծանոթանում է Ռոհանի արքա Թեոդենի հետ և անկեղծորեն զարմանում է նրա հարգալից վերաբերմունքի վրա դեպի հոբիթները։ Այնուհետև նրա զարմուհի Էովինի հետ թաքու մասնակցում է Գոնդորի մարտին և այնտեղ ծանր վիրավորվում։ Նրան կարողանում է փրկել միայն Արագորնը։

Մատանու պատերազմից հետո Մերրին ընկերների հետ վերադառնում է Շիր, որտեղ մասնակցում է հոբիթների ապստամբությանն ընդդեմ Սարումանի բռնապետության։ Ապստամբները հաղթում են և Մերրին ու Պիպինը դառնում են զորահրամանատարներ։

Հոր մահից հետո՝ Չ. Դ. 12 թվականին նա դառնում է Բաքլենդի տերը։ 64 թվականին նա Պիպինի հետ հանձնում է իր պարտականությունները և ուղևորվում ճամփորդության դեպի Ռոհան և Գոնդոր։ Մեկ տարի անց նրանք մահանում են Գոնդորում։

## Արտաքին հղումներ
* Մերրին imdb.com կայքում 

Կատեգորիա:Թոլքինի լեգենդարիումի կերպարներ
Կատեգորիա:«Մատանիների տիրակալը» վեպի հերոսներ
Ուրվականները Կոնեկտիկուտում

**Ուրվականները Կոնեկտիկուտում** (), ռեժիսոր Փիթեր Քորնուելի ֆիլմը` լույս տեսած 2009 թվականին։ Ավելի ուշ` 2013 թվականին, դուրս եկավ «Ուրվականները Կոնեկտիկուտում 2. Անցյալի ստվերներ» շարքը, որի հեղինակը Դևիդ Կոգեշալն է։ Չնայած ֆիլմից ստացած մեծ շահույթին ($77,527,732)
` ֆիլմը հիմնականում վատ կարծիքների է արժանացել Metacritic-ի կողմից":

## Դիպաշար
Պատմությունը մի ընտանիքի մասին է, որը ստիպված է տեղափոխվել հիվանդանոցին ավելի մոտ, որտեղ ընտանիքի տղա երեխան պետք է բուժվեր քաղցկեղից։ Առանց այդ էլ առկա ֆինանսական և բարոյական ծանրաբեռնվածությանը` նրանք հայտնաբերում են, որ իրենց վերջերս վերանորոգված տունն ունի գորշ գաղտնիքներ։ Տանը գերբնական ուժերի հետ մի քանի հանդիպումներից հետո ընտանիքը դիմում է եկեղեցականի օգնությանը...

## Դերերում
* Վիրջինիա Մեդսեն` Սարա Քեմբել
* Կայլ Հալներ` Մեթ Քեմբել
* Սոֆի Նայթ` Մերի Քեմբել
* Մարտին Դոնովան` Պիտեր Քեմբել
* Տի Վուդ` Բիլի Քեմբել
* Էլիաս Կոտեաս` Ռեվերենդ Պոպեսկու
* Ամանդա Քրյու` Վենդի

## Հետաքրքիր փաստեր
* Կարմեն Ռիդի երեխան իրականում նույնպես ծանր հիվանդ էր իմունային համակարգի քաղցկեղով
* «Ուրվականները Կոնեկտիկուտում» ֆիլմը հիմքը իրական պատմություն է։ Իրականում մի ընտանիք 1986 թվականի հունիսի 30-ին Նյու Յորք նահանգից տեղափոխվել է Կոնեկտիկուտ նահանգ, որպեսզի գտնվի հիվանդանոցի կողքին, որտեղ անցկացվում էր ընտանիքի երեխայի բուժումը
* Տունը իրականում թաղման բյուրո է եղել։ Դարել Քերնը` նախկին տանտերը, հաստատել է, որ մինչ 1980 թվականի առքը նա մի քանի տասնամյակ շարունակ աշխատել է Hallahan թաղման բյուրոյում
* Ֆիլմում պատկերված Իոնան հորինված կերպար է
* Կարմեն Ռիդի տղաները իսկապես քնում էին նկուղում

## Ծանոթագրություններ

## Արտաքին հղումներ
* Ֆիլմի պաշտոնական կայքը 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2009 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Կանադական ֆիլմեր
Կատեգորիա:Սարսափ ֆիլմեր
Կատեգորիա:Սարսափ ֆիլմեր գերբնական ուժով տների մասին
Կատեգորիա:Կանադական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Կոնեկտիկուտում
Կատեգորիա:Ֆիլմեր, որոնց գործողությունները տեղի են ունենում 1987 թվականին
Կատեգորիա:2000-ականների կանադական ֆիլմեր
Դեյվ Իսթ

**Դևիդ Բրուսթեր կրտսեր** (, ), ամերիկացի ռեփեր, ով ավելի հայտնի է **Դեյվ Իսթ** () բեմական անվամբ։

## Կարիերա
Երաժշտական կարիերան սկսել է 2010 թվականին՝ թողարկելով իր «Change of Plans» կոչվող առաջին միքսթեյպը։ 2011-2013 թվականների ընթացքում ևս մի քանի միքսթեյպ թողարկելուց հետո, 2014 թվականին նա ստորագրեց պայմանագիր ամերիկացի ռեփեր Նեսի Mass Appeal Records ձայնագրման լեյբլի հետ։ Այդ լեյբլի անդամ դառնալուց հետո Իսթը թողարկեց «Black Rose» միքսթեյպը, որն էլ նրան տվեց ավելի մեծ ճանաչում։ 2015 թվականին թողարկվեց նրա «Hate Me Now» միքսթեյպը, որի երգացանկը ներառում է զուգերգեր Փուշա Թիի, Ռիկո Լավի, Սթայլս Փիի, Ջադակիսի, Ֆլոյդ Մայլսի, Նեսի և Թրիստան Ուայլդսի հետ։

2016 թվականի հունիսին ամերիկյան «XXL» ամսագիրը Իսթին ընդգրկեց իր ամենամյա «Freshman» ցանկում, որում ընդգրկվում են լավագույն 10 նորեկ ռեփերները։ 2016 թվականի սեպտեմբերին նա ելույթ ունեցավ BET Hip Hop Awards մրցանակաբաշխությունում։ Նույն ամսում նա ստորագրեց պայմանագիր Def Jam Recordings լեյբլի հետ և թողարկեց իր «Kairi Chanel» միքսթեյպը, որը Billboard 200 հիթ շքերթում զբաղեցրեց 38-րդ հորիզոնականը։

2017 թվականի հունվարին Իսթը նկարահանվեց BET հեռուստաալիքի «Being Mary Jane» հեռուստասերիալում։ 2017 թվականի օգոստոսին թողարկվեց նրա «Paranoia: A True Story» մինի ալբոմը, որի երգացանկում ընդգրկված է «Perfect» սինգլը երգիչ Քրիս Բրաունի հետ համագործակցությամբ։ Այդ մինի ալբոմը զբաղեցրել է 9-րդ հորիզոնականը Billboard 200-ում։ 2017 թվականի սեպտեմբերին Իսթը վարեց առաջին Goldie Awards մրցանակաբաշխությունը։

## Անձնական կյանք
Իսթը մուսուլման է։ Նա ունի դուստր՝ Քայրի Շանել Բրուսթերը, ով ծնվել է 2016 թվականի մարտին։ Նա իր «Kairi Chanel» միքսթեյպը անվանել է դստեր անունով։

## Սկավառակագրություն
### Միքսթեյպներ
*«Change of Plans» (2010)
*«Insomnia» (2011)
*«American Greed» (2011)
*«Don't Sleep» (2011)
*«No Regrets» (2012)
*«Gemini» (2013)
*«Black Rose» (2014)
*«Straight Outta Harlem» (2014)
*«Hate Me Now» (2015)
*«Kairi Chanel» (2016)

### Մինի ալբոմներ
*«Born Broke Die Rich» (Քորի հետ) (2016)
*«Paranoia: A True Story» (2017)
*«Paranoia 2» (2018)

## Ծանոթագրություններ

## Արտաքին հղումներ
*Դեյվ Իսթի էջը Allmusic կայքում

Կատեգորիա:1988 ծնունդներ
Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի ռեփերներ
Կատեգորիա:Բեմական կեղծանուններ
Կատեգորիա:Հունիսի 3 ծնունդներ
Կատեգորիա:Նյու Յորք քաղաքում ծնվածներ